INSTITUT RUĐER BOŠKOVIĆ

Upravno vijeće

Broj: 010-3913/1-2021.ah

Zagreb, 1. srpnja 2021. godine

**Z A P I S N I K**

**s 22. sjednice Upravnog vijeća Instituta Ruđer Bošković**

**održane elektroničkim putem 1. srpnja 2021. godine**

Razlog održavanja sjednice Upravnog vijeća (UV) elektroničkim putem je žurnost donošenja odluke o imenovanju predstojnika Zavoda za fizičku kemiju, kako bi se osigurao kontinuitet obavljanja administrativnih i drugih poslova propisanih internim aktima Instituta, a s obzirom da dosadašnjem predstojniku mandat prestaje 5. srpnja 2021. godine.

U Pozivu na sjednicu predložen je sljedeći

Dnevni red:

1. Prijedlog za imenovanje predstojnika Zavoda za fizičku kemiju

Članovima Upravnog vijeća dostavljeni su sljedeći materijali:

* Prijedlog za imenovanje predstojnika Zavoda za fizičku kemiju
* Izvještaj Povjerenstva za izbor predstojnika Zavoda za fizičku kemiju
* Mišljenje Vijeća Zavoda za fizičku kemiju
* Prijava na interni natječaj za imenovanje predstojnika Zavoda za fizičku kemiju – dr. sc. Borislav Kovačević
* Interni natječaj za imenovanje predstojnika Zavoda za fizičku kemiju

zajedno s prijedlogom Odluke o imenovanju po točki Dnevnog reda, o kojoj su članovi UV-a glasovali putem elektroničke pošte.

Elektroničkom glasovanju pristupili su svi članovi UV-a: prof.dr.sc. Boris Labar, prof.dr.sc. Mirko Planinić, dr.sc. Igor Weber, prof.dr.sc. Rajka Jurdana Šepić, prof.dr.sc. Neven Vrček, dr.sc. Hrvoje Meštrić , dr.sc. Tomislav Šmuc, dr.sc. Ivo Piantanida, dr.sc. Saša Ceci

**Ad 1.**

Na temelju članka 14. stavak 4. Statuta i članka 5. stavak 1. Pravilnika o ustroju Instituta Ruđer Bošković (pročišćeni tekst) od 18. listopada 2019. godine, Upravno vijeće je na 22. sjednici održanoj elektroničkim putem 1. srpnja 2021. godine jednoglasno donijelo sljedeću

**ODLUKU O IMENOVANJU**

1. Dr. sc. Borislav Kovačević, viši znanstveni suradnik u Institutu Ruđer Bošković, imenuje se za predstojnika Zavoda za fizičku kemiju.
2. Mandat predstojnika Zavoda za fizičku kemiju traje 3 godine.
3. Za vrijeme trajanja mandata imenovani će obavljati poslove na položaju I. vrste, predstojnik zavoda (više od 20 zaposlenika) – viši znanstveni suradnik u Zavodu za fizičku kemiju te će mu se obračunati plaća sukladno Zakonu o plaćama u javnim službama i Uredbi o nazivima radnih mjesta i koeficijentima složenosti poslova u javnim službama.
4. Ova Odluka stupa na snagu danom donošenja, a primjenjuje se od 6. srpnja 2021. godine.

 Zapisničarka Predsjednik Upravnog vijeća

 Ana Horvat, dipl.iur. prof.dr.sc. Boris Labar

INSTITUT RUĐER BOŠKOVIĆ

 Upravno vijeće

Broj: 010-2074/6-2021.

Zagreb, 1. srpnja 2021. godine

Na temelju članka 14. stavak 4. Statuta i članka 5. stavak 1. Pravilnika o ustroju Instituta Ruđer Bošković (pročišćeni tekst) od 18. listopada 2019. godine, Upravno vijeće je na 22. sjednici održanoj elektroničkim putem 1. srpnja 2021. godine donijelo sljedeću

**ODLUKU O IMENOVANJU**

1. Dr. sc. Borislav Kovačević, viši znanstveni suradnik u Institutu Ruđer Bošković, imenuje se za predstojnika Zavoda za fizičku kemiju.
2. Mandat predstojnika Zavoda za fizičku kemiju traje 3 godine.
3. Za vrijeme trajanja mandata imenovani će obavljati poslove na položaju I. vrste, predstojnik zavoda (više od 20 zaposlenika) – viši znanstveni suradnik u Zavodu za fizičku kemiju te će mu se obračunati plaća sukladno Zakonu o plaćama u javnim službama i Uredbi o nazivima radnih mjesta i koeficijentima složenosti poslova u javnim službama.
4. Ova Odluka stupa na snagu danom donošenja, a primjenjuje se od 6. srpnja 2021. godine.

 Predsjednik Upravnog vijeća

 prof.dr.sc. Boris Labar

Dostaviti:

1. Dr. sc. Borislav Kovačević, ZFK

2. Odjel za ljudske potencijale, ovdje

3. Ured ravnatelja, ovdje

4. Zavod za fizičku kemiju

5. Pismohrana UV IRB, ovdje-